DRK se hoofopposisie-party stap uit onderhandelinge – praag.co.za — 20 jaar jonk!
Kabila, wat sedert 2001 die staatshoof is, is grondwetlik nie toegelaat om in volgende jaar se verkiesings te staan nie.
Sy tweede verkose termyn loop dan ten einde. Sy teenstanders beskuldig hom egter daarvan dat hy aan die mag wil vasklou, het AFP berig.
Kabila het in Junie met beraadslaging met opposisiegroepe begin, maar net die Unie vir Demokrasie en Maatskaplike Vooruitgang (UDPS) het ingestem om dit by te woon. Twee ander belangrike groepe boikot die beraadslagings.
Die veteraan UDPS-president, Etienne Tshi­sekedi (82) het in ’n verklaring wat van sy huis in Brussel uitgereik is, gesê die onderhandelinge het misluk en dat hy sy party se afgevaardigdes opdrag gegee het om “die onderhandelingstafel onmiddellik te verlaat.”
Tshisekedi, wat in 2011 deur Kabila verslaan is in ’n verkiesing wat waarnemers as “deurspek met bedrog” bestempel het, het politieke en maatskaplike magte aangemoedig om te veg vir ’n geloofwaardige verkiesingsproses om ’n vreedsame oordrag van gesag te verseker.
Skrywer praagGepubliseer op 17 September 2015 Kategorieë Nuus, Suider-AfrikaSleutelwoord Brussel, dooiepunt, DRK, Etienne Tshi­sekedi, opposisie
Vorige Vorige artikel: Mau Mau onthul monument vir slagoffers van Britte
Volgende Volgende artikel: ‘Hoeveel f—-n Jode dink dié mense is daar in die VSA?’